पाहोम कड़ी मेहनत और बचत के दम पर अपने इस सपने को पूरा करने में सफल होता है और वह बड़ा जमींदार बन जाता है। लेकिन, इस दौरान उसके अंदर लालच की भावना घर कर जाती है। जब पाहोम के सामने यह प्रस्ताव रखा जाता है कि वह सुबह से शाम के बीच तक जितनी जमीन अपने पैरों से नाप सकेगा, वह उसकी हो जाएगी तो वह इसके लिए तैयार हो जाता है। शाम होते होते वह पूरी तरह से थक जाता है और आखिरकार वहीं आ खड़ा होता है, जहां से उसने सुबह में चलना शुरू किया था। जब उसका नौकर जमीन की नाप लेता है पता चलता है कि पाहोम महज 6 फुट जमीन पर ही अपना दावा सुनिश्चित कर पाया था। इतनी जमीन पाहोम को दफनाने के लिए काफी थी।